मुंबई इंडियंस आईपीएल की सबसे सफल टीम है। वह पांच बार आईपीएल ट्रॉफी पर कब्जा कर चुकी है। हर बार टीम के कप्तान रोहित शर्मा ही रहे हैं। अब तक 9 बार प्लेऑफ में पहुंचने वाली इस टीम ने पिछले सीजन में दिल्ली कैपिटल्स को फाइनल में हराया था। रोहित के नेतृत्व में मुंबई की टीम 2013, 2015, 2017, 2019 और 2020 में चैंपियन बनी थी। इस बार सीजन में उनका पहला मुकाबला रॉयल चैलेंजर्स बंगलौर से होगा। टीम ने इस बार एडम मिल्ने, पीयूष चावला, नाथन कूल्टर नाइल और जेम्स नीशम को शामिल किया है। रोहित शर्मा, सूर्यकुमार यादव, हार्दिक पंड्या, क्रुणाल पंड्या और कीरोन पोलार्ड जैसे खिलाड़ी फॉर्म में हैं। मुंबई टूर्नामेंट जीतने की प्रबल दावेदार के तौर पर उतरेगी।